
Kinnistu Igor Grafovi 25 võtmine Narva Linnavalitsuse
Linnavara- ja Majandusameti bilanssi

1.Asjaolud ja menetluse käik

Joaoru piirkonnas paikneb riigi omandis Siseministeeriumi valitsemisel olev kinnistu (katastritunnus 51101:007:0108, pindala 838 m2, sihtotstarve – riigikaitsemaa) asukohaga Ida-Virumaa, Narva linn, Igor Grafovi tänav 25. Sellel maaüksusel asub ehitis, mida varem kasutas vetelpäästeteenistus (päästejaama hoone, riigivara reg nr 02012782). 

24.11.2009 sõlmiti Narva linna ja Siseministeeriumi vahel kinnistu tasuta võõrandamise leping asjaõigusleping ja kinnistamisavaldus  (Narva notari Albina Birjukova notariaalregistri nr 3231) Narva linnas aadressil Igor Grafovi tänav 25 asuva kinnistu võõrandamiseks Narva linnale. 
Maa maksustamishind on 27.11.2009 koostatud maa maksustamishinna määramise akti nr 049 919 alusel 5 900 krooni. Siseministeeriumi andmetel on hoone bilansiline maksumus 47 600 krooni. Omandatud vara peab olema  bilansis arvele võetud.
Pärast asjaoludega tutvumist ja küsimuse arutamist võeti Narva Linnavalitsuse linnavarakomisjoni istungil 02.12.2009 (protokoll nr 12) vastu otsus:

1. Narva linna poolt omandatud kinnistu võtta Linnavara- ja Majandusameti bilanssi järgmiselt:

- maa hinnaga 5 900 krooni,

- hoone bilansiline maksumusega 47 600 krooni.

2. Linnavara- ja Majandusametil esitada antud küsimus Narva Linnavalitsuse istungile vastava korralduse vastuvõtmiseks.

2. Õiguslikud järeldused

KOKS § 22 lg 1 p-st 6 tulenevalt kuulub valla- või linnavara valitsemise korra kehtestamine volikogu ainupädevusse. 
Vastavalt  Narva Linnavolikogu  21.06.2005.a määrusega nr 20/57 kinnitatud “Linnavara eeskirja” (edaspidi – Eeskiri) punktile 23 linnavara valitsemise jagamise Eeskirja punktis 19 sätestatud valitsejate vahel kinnitavad kohaliku omavalitsuse organid sõltuvalt vara sihtotstarbest ja selle vajalikkusest nende kohustuste täitmisel. Eeskirja punkt 19 kehtestab, et linnavara valitsejaks on linnavolikogu ja linnavalitsus, kohaliku omavalitsuse struktuuriüksus, linna ametiasutused, kolmas isik. 
Narva Linnavolikogu 26.02.2009 määrusega nr 6 kinnitatud „Narva Linnavalitsuse Linnavara- ja Majandusameti põhimääruse“ § 13 p 3 alusel on Narva Linnavalitsuse Linnavara- ja Majandus-ameti põhiülesandeks muu hulgas linnavara valdamise, kasutamise, käsutamise ja omandamise (sh pärandvara vastuvõtmise) korraldamine ning linnavara säilimise tagamine.

Vastavalt Rahandusministri 11.12.2003.a määrusega nr 105 kinnitatud “Riigi raamatupidamise üldeeskirja ” lisale 1 peavad  kinnistud olema bilansis arvel eraldi konto rühmas. Seega ei ole tegemist kohaliku elu küsimuse lahendamisega KOKS § 30 lg 1 p-de 2 ja 3 tähenduses, vaid raamatupidamisliku tehinguga, mis oma olemuselt on internse iseloomuga haldusorganisatsiooni sisene enesekorralduslik küsimus.
3.Otsus 

3.1. Narva Linnavalitsuse Linnavara- ja Majandusametil võtta bilanssi kinnistu asukohaga Ida-Virumaa, Narva linn, Igor Grafovi tänav 25 (katastritunnus 51101:007:0108, pindala 838 m2, sihtotstarve – riigikaitsemaa), sh:
- maa hinnaga 5 900 krooni,

- hoone bilansiline maksumusega 47 600 krooni.

3.2. Kuna käesoleva korralduse punktis 3.1. nimetatud kinnistu omandati Narva linnale  24.11.2009, kajastada see Narva Linnavalitsuse Linnavara- ja Majandusameti bilansis tagasiulatuvalt alates novembrist 2009. a.

4. Rakendussätted

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse  poolt korralduse teatavakstegemise päevast.
4.2. Korraldus jõustub seadusega sätestatud korras.

